da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en en da es da es es en en da da da es da da sv da da da da da en da da da da da et da fi da da da fr da da da en da da da da da da da da da da da da en da en da en da da da da da da da da da en da da da da da da da da da en nb da de da da nl da da da da da nb en da da da da ru nb uk fr it fr es nb da da da da sv pl it en en en nl it en en en sv it en en en nl da da en da en en en en en en en en en en en sv en da en da da da da da da sv fr en en da da da da da da sv fr en en da da da da da da sv fr en da en en en da es da es es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Ropinostad? - Find information på Medicin.dk
Ropinostad bruges til behandling af
Ropinostad er et middel mod Parkinsons sygdom.
Ropinostad anvendes ved Parkinsons sygdom. Midlet kan anvendes alene eller sammen med levodopa (et andet middel mod Parkinsons sygdom).
Voksne. Begyndelsesdosis. Sædvanligvis 2 mg 1 gang i døgnet i 1. uge. Herefter øges dosis til 4 mg 1 gang i døgnet i 2. uge.
Senere kan dosis øges med 2 mg om ugen til dosis på 8 mg 1 gang i døgnet er nået, men doser op til 24 mg kan være nødvendige.
Patienter i hæmodialyse. Den anbefalede maksimale dosis af depottabletter er 18 mg i døgnet hos patienter i regelmæssig hæmodialyse.
Depottabletterne må ikke tygges eller knuses.
Dosis bør indtages på samme tidspunkt hver dag.
Bivirkninger er primært knyttet til behandlingen af parkinsonisme og ses sjældnere ved behandling af Restless Legs Syndrome på grund af den lavere dosering.
Ufrivillige rykkende bevægelser ses oftest, når midlet anvendes sammen med levodopa, men kan reduceres, når man nedsætter dosis af levodopa.
Flere end 10 ud af 100 personer får bivirkningen.
Forværrede og tilbagevendende symptomer*, Svimmelhed, Træthed.
Blodtryksfald når man rejser sig, Lavt blodtryk, Væskeophobning i fx arme og ben.
Højst 1 ud af 100 personer får bivirkningen.
Delirium - en tilstand med konfusion og påvirkning af syns- og høreindtryk, Psykoser.
Abstinenser i forbindelse med nedtrapning, Malignt neuroleptikasyndrom - alvorlig tilstand med bl.a. feber og bevidsthedssløring***.
Overfølsomhed  (inkl. nældefeber, allergisk hævelse i ansigtet, mundhulen og strubehovedet, hududslæt, hudkløe).
* Forværring af Restless Legs Syndrome, hvor symptomerne enten begynder tidligere på dagen end forventet, med øget intensitet eller med spredning til kropsdele, der ikke tidligere var påvirket. Symptomerne kan også vende tilbage tidligt på morgenen. I de tilfælde må lægen nedsætte dosis eller stoppe behandlingen.
** Patienter med Parkinsons sygdom, der behandles med midler, der øger dopamins virkning i hjernen (dopaminagonister), har vist tegn på spillelidenskab og øget sexlyst, især ved høje doser. Disse bivirkninger forsvinder, når man mindsker dosis eller stopper behandlingen med lægemidlet.
*** Symptomer, der tyder på malignt neuroleptikasyndrom, er blevet indberettet. Årsagen har været, at nogle patienter brat er stoppet med behandlingen i stedet for langsomt at trappe ud af den.
**** Parkinsonmedicin kan en sjælden gang være vanedannende, dvs. der kan opstå trang til at tage mere medicin end ordineret.
Læs generelt om bivirkninger
Søvnanfald uden forudgående varsel kan forekomme i løbet af dagen.
Fortæl din læge, hvis du eller din familie bemærker, at du udvikler en adfærd, som er usædvanlig for dig fx vane- og impulshandlinger som kan omfatte sygelig spilletrang, overdreven spisning eller brug af penge, unormal stor sexlyst eller øget antal seksuelle tanker og følelser.
Desuden ses risiko for hallucinationer, især hos ældre.
Nedtrapning med dopaminagonister skal foregå langsomt. Hurtig nedtrapning kan medføre symptomer som angst, depression, træthed, svedtendens og smerter, som kan være svære. Det kan være nødvendigt at øge dosis af Ropinostad midlertidigt, hvis symptomerne er vedvarende.
Bør ikke anvendes ved dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Østrogener (hormoner) kan øge virkningen af Ropinostad.
Visse midler mod psykoser samt metoclopramid (middel mod kvalme) kan nedsætte virkningen af Ropinostad.
Ropinostad kan øge virkningen af blodfortyndende midler (K-vitamin-antagonister), så dosis af disse evt. må nedsættes.
Rygning kan nedsætte virkningen af Ropinostad. Dosisjustering kan være nødvendig, hvis du pludselig stopper eller begynder at ryge under behandlingen med Ropinostad.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Forsigtighed tilrådes ved bilkørsel og maskinbetjening.
Læs mere om trafik og medicin
Må ikke tappes. Donor skal sandsynligvis udmeldes af donorkorpset.
Læs mere om bloddonorer og medicin
Virker ved at påvirke balancen mellem forskellige signalstoffer i hjernen, bl.a. dopamin og acetylkolin.
Midlet øger dopamins virkning, så muskelstivhed og rysten mindskes.
Halveringstiden i blodet (T½) er ca. 6 timer.
Depottabletter. 1 depottablet indeholder 2 mg, 4 mg eller 8 mg ropinirol (som hydrochlorid).
Indigotin (indigocarmin) (E132) : depottabletter 4 mg
Jernoxider og jernhydroxider (E172) : depottabletter 2 mg, depottabletter 8 mg
Sunset Yellow FCF (Orange yellow S) (E110) : depottabletter 4 mg
Titandioxid (E171) : depottabletter 2 mg, depottabletter 4 mg, depottabletter 8 mg
Lactose : depottabletter 2 mg
Pakninger, priser, tilskud og udlevering
Læs mere om tilskud
Læs mere om udlevering
Se generelt om substitutionsregler
Ropinirol "KRKA" KRKA, Ropinirol, depottabletter 2 mg
Ropinirol "Orion" Orion Pharma, Ropinirol, depottabletter 2 mg
Ropinirol "KRKA" KRKA, Ropinirol, depottabletter 4 mg
Ropinirol "Orion" Orion Pharma, Ropinirol, depottabletter 4 mg
Ropinirol "KRKA" KRKA, Ropinirol, depottabletter 8 mg
Ropinirol "Orion" Orion Pharma, Ropinirol, depottabletter 8 mg
Ropinirol "Paranova" (Parallelimport), Ropinirol, depottabletter 8 mg
Information til sundhedsfaglige om
18.01.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø